นายกรัฐมนตรี ยืนยันการให้รัฐมนตรีที่เกี่ยวข้องชี้แจงในการอภิปรายไม่ไว้วางใจเพราะต้องการให้ประชาชนได้รับทราบข้อมูลที่ถูกต้องเพื่อให้เกิดความปรองดอง
นายกรัฐมนตรี ยืนยันการให้รัฐมนตรีที่เกี่ยวข้องชี้แจงในการอภิปรายไม่ไว้วางใจเพราะต้องการให้ประชาชนได้รับทราบข้อมูลที่ถูกต้องเพื่อให้เกิดความปรองดองพลเอก ประยุทธ์ จันทร์โอชา นายกรัฐมนตรี ชี้แจงที่ประชุมสภาผู้แทนราษฎรกรณีที่วานนี้ 24 กุมภาพันธ์ 2563 มีรัฐมนตรีหลายคนชี้แจงในการอภิปรายไม่ไว้วางใจว่า เนื่องจากมีการอภิปรายที่มีเนื้อหาเกี่ยวข้องกับหลายกระทรวงทำให้รัฐมนตรีกระทรวงนั้นๆ จำเป็นต้องลุกขึ้นชี้แจง ซึ่งไม่อยากให้มองว่าเป็นเรื่องของการพาดพิง แต่เป็นเรื่องของการให้ข้อมูลที่ถูกต้องเพื่อให้ประชาชนได้รับทราบข้อเท็จจริง โดยจะทำให้เกิดการปรองดองไม่มีการแบ่งฝักแบ่งฝ่าย ส่วนที่มีการเรียกคำนำหน้านามของตนเองนั้นส่วนตัวไม่ได้โกรธเคืองว่าจะเรียกอย่างไร แต่ยศของตำรวจทหารถือเป็นยศที่ได้รับการพระราชทาน จึงอยากให้ทุกคนรักษาเกียรติของตนเองด้วย ส่วนเรื่องอื่นๆ เช่น การก่อสร้างหอชมเมืองย่านคลองสานเป็นการก่อสร้างของเอกชนไม่ใช่นโยบายรัฐบาล โดยก่อสร้างบนพื้นที่ราชพัสดุที่เป็นลักษณะของการเช่า อีกทั้งจะทำเป็นมูลนิธิไม่ได้แสวงผลประโยชน์เพื่อส่งมอบให้รัฐ สำหรับในรายละเอียดที่มากกว่านี้จะให้รัฐมนตรีที่เกี่ยวข้องชี้แจงต่อไป